Adam Henrique

Adam Henrique (sündinud 6. veebruaril 1990 Brantfordis Ontario provintsis) on Kanada jäähokimängija, kes mängib keskründajana NHL-i klubis Anaheim Ducks.

2008. aastal valis New Jersey Devils ta NHL-i draftis 82. valikuna. Enne seda oli ta mänginud Ontario Hockey League'i (OHL) klubis Windsor Spitfires. Aastatel 2009 ja 2010 võitis ta Spitfiresiga Memorial Cupi võitjaks. 2010. aastal pälvis Henrique OHL-i väljalangemismängude kõige väärtuslikuma mängija auhinna Wayne Gretzky 99 Award.

NHL-is tegi ta Devilsi meeskonnas debüüdi 11. aprillil 2011. See oli tema ainus mäng NHL-is hooajal 2010–11; ülejäänud hooajal oli ta mänginud Devilsi noorteklubis Albany Devils AHL-is. Hooajal 2011–12 kuulus ta juba New Jersey Devilsi põhikoosseisu. Hooajal 2011–12 lõi ta NHL-i põhihooajal 16 väravat ja kogus 51 punkti ning valiti liiga hooaja uustulnukate sümboolsesse koosseisu. Devils jõudis hooajal 2011–12 Stanley karika finaali, kus kaotati Los Angeles Kingsile mängudega 2:4.

Anaheim Ducksiga liitus Henrique 2017. aasta novembris.

2019. aasta maailmameistrivõistlustel võitis Henrique Kanada koondises hõbemedali. 2021. aastal tuli ta Kanada koondisega maailmameistriks.

Välislingid 
 Adam Henrique NHL.com lehel
 Adam Henrique hockeydb.com lehel

Kanada jäähokimängijad
New Jersey Devilsi mängijad
Anaheim Ducksi mängijad
Sündinud 1990